KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 6. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU 2012. FINANŠU GADS /* COM/2013/0657 final */





SATURA RĀDĪTĀJS 1. BUDŽETA PROCEDŪRA.. 3 2. KASES STĀVOKLIS UN APROPRIĀCIJU PĀRVALDĪBA.. 6 3. ELGF 2012. GADA BUDŽETA IZPILDE. 8 4. PIEZĪMES PAR 2012. GADA ELGF BUDŽETA IZPILDI 9 5. PIEŠĶIRTO IEŅĒMUMU IZPILDE. 11 6. SADALĪJUMS PA IZDEVUMU VEIDIEM... 12 1. pielikums 2. pielikums 3. pielikums 4.I pielikums 4.II pielikums 5. pielikums 6. pielikums || ELGF saistību apropriāciju budžeta procedūra 2012. gadam ELGF budžeta daļa ES budžetā 2006.–2012. gadā ELGF budžeta izpildes analīze — 2012. finanšu gads ELGF budžeta izpildes analīze — 2012. finanšu gads. piešķirtie ieņēmumi. C4 ELGF budžeta izpildes analīze — 2012. finanšu gads. piešķirtie ieņēmumi. C5 Budžeta izpilde pa pantiem un dalībvalstīm — 2012. finanšu gads ELGF izdevumu sadalījuma pārmaiņas. 2007.–2012. finanšu gads Piezīme: Šim ziņojumam pievienots plašāks Komisijas darba dokuments. Pilns šā dokumenta teksts (angļu valodā) un pielikuma tabulas (angļu valodā) būs pieejamas arī Lauksaimniecības ģenerāldirektorāta vietnē (http://ec.europa.eu/agriculture/cap-funding/financial-reports/eagf/index_en.htm). 1. BUDŽETA PROCEDŪRA[1] 1.1. 2012. gada budžeta projekts 2012. gada budžeta projektu (BP) Komisija pieņēma un iesniedza budžeta lēmējinstitūcijai 20.04.2011. Eiropas Lauksaimniecības garantiju fondam (ELGF) ierosināto saistību apropriāciju kopsumma 2007.–2013. gada finanšu shēmas 2. pozīcijā bija EUR 44 179,7 miljoni. Padome savu nostāju par 2012. gada budžeta projektu pieņēma 25.07.2011., un tajā tā ir samazinājusi saistību apropriācijas ELGF par EUR 535,5 miljoniem salīdzinājumā ar Komisijas BP — līdz EUR 43 644,2 miljoniem. Savukārt Eiropas Parlaments savu nostāju par 2012. gada budžeta projektu pieņēma 26.10.2011., palielinot saistību apropriācijas ELGF par EUR 271,9 miljoniem salīdzinājumā ar Komisijas BP — līdz EUR 44 451,6 miljoniem. 1.2. Grozījumu vēstule 2012. gadam Komisija 25.10.2011. pieņēma 2012. gada BP Grozījumu vēstuli (GV) Nr. 3, nosakot, ka ELGF vajadzīgais saistību apropriāciju apjoms ir EUR 44 091,6 miljoni. Šī summa bija par EUR 88,1 miljoniem mazāka nekā budžeta projektā paredzētā. Samazinājums galvenokārt bija saistīts ar sagaidāmo pieejamo piešķirto ieņēmumu pieaugumu 2012. gadā par EUR 291 miljoniem. Konkrēti, 2012. gada BP paredzētie piešķirtie ieņēmumi bija EUR 791 miljons. Grozījumu vēstulē 2012. gadam šī summa tika palielināta līdz EUR 1010 miljoniem. 1.3. 2012. gada budžeta pieņemšana Samierināšanas procedūrā 2011. gada novembrī tika panākta vienošanās par ELGF 2012. gada budžetu. Eiropas Parlaments 2011. gada 1. decembrī pieņēma šo budžetu. Budžetā iekļautas šādas saistību apropriācijas un maksājumu apropriācijas: – saistību apropriācijas EUR 43 603,4 miljoni un maksājumu apropriācijas EUR 43 601,3 miljoni lauksaimniecības tirgus pasākumiem un tiešajiem atbalstiem (5. politikas joma "Lauksaimniecība un lauku attīstība"), – saistību apropriācijas EUR 335,8 miljoni un maksājumu apropriācijas EUR 245,5 miljoni veterinārajiem un fitosanitārajiem pasākumiem (17. politikas joma "Veselība un patērētāju aizsardzība"), – saistību apropriācijas EUR 30,5 miljoni un maksājumu apropriācijas EUR 29,1 miljons zivsaimniecības nozares tirgiem (11. politikas joma "Jūrlietas un zivsaimniecība politika"). ELGF budžeta kopējās saistību apropriācijas ir EUR 43 969,6 miljoni, maksājumu apropriācijas – EUR 43 876 miljoni. Atšķirība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi attiecas galvenokārt uz lauksaimniecības produktu veicināšanas pasākumiem, lauksaimniecības politikas stratēģijas un koordinācijas pasākumiem, kā arī zivsaimniecības un veterinārajiem un fitosanitārajiem pasākumiem. Konkrēti, no balsojumā apstiprinātajām ELGF saistību apropriācijām 5. politikas jomai EUR 43 603,4 miljonu apmērā EUR 3230,8 miljoni tika paredzēti tirgus pasākumiem, uz kuriem attiecas 05 02. nodaļa, EUR 40 510,7 miljoni tika paredzēti tiešā atbalsta pasākumiem, uz kuriem attiecas 05 03. nodaļa, EUR -192,7 miljoni tika paredzēti lauksaimniecības izdevumu revīzijai, uz kuru attiecas 05 07. nodaļa, un EUR 45,8 miljoni tika paredzēti lauksaimniecības politikas stratēģijas un koordinācijas pasākumiem, uz kuriem attiecas 05 08. nodaļa. Sīkāku informāciju skatīt 1. pielikumā. 1.4. ELGF piešķirtie ieņēmumi[2] Saskaņā ar Padomes Regulas (EK) Nr. 1290/2005 par kopējās lauksaimniecības politikas finansēšanu 34. pantu ieņēmumus, kas radušies finansiālu korekciju rezultātā, pamatojoties uz atbilstības pārbaužu lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem neizmanto, tos automātiski pārnes nākamā gada budžetā. 2012. gada budžeta sastādīšanas laikā aplēsa ieņēmumus, kurus paredzēts iekasēt 2012. budžeta gada laikā, kā arī summu, kuru bija paredzēts pārnest no 2011. budžeta gada uz 2012. budžeta gadu. Šīs aplēses veidoja EUR 1010 miljonus, un budžeta lēmējinstitūcija tās ņēma vērā, pieņemot 2012. gada budžetu. Konkrēti: – ieņēmumus no atbilstības pārbaudēs noteiktajām korekcijām un no pārkāpumiem aplēsa attiecīgi EUR 600 miljonu un EUR 150 miljonu apmērā, bet ieņēmumus no piena nodevas — EUR 55 miljonu apmērā. Tādējādi piešķirto ieņēmumu kopsummu, kuru paredzēts iekasēt 2012. budžeta gada laikā, aplēsa EUR 805 miljonu apmērā; – piešķirto ieņēmumu apjomu, ko paredzēts pārnest no 2011. budžeta gada uz 2012. budžeta gadu, aplēsa EUR 205 miljonu apmērā. Komisija 2012. gada budžetā šos sākotnēji aplēstos piešķirtos ieņēmumus EUR 1010 miljonu apmērā piešķīra divām shēmām. Konkrēti: – EUR 310 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 700 miljonus piešķīra vienotā maksājuma shēmai (tiešā atbalsta pasākumiem). Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 496 miljonu un EUR 30 472 miljonu apmērā. Nobalsoto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, kas attiecībā uz darbības fondiem, kuri paredzēti ražotāju organizācijām augļu un dārzeņu nozarē, ir EUR 806 miljoni, bet attiecībā uz vienotā maksājuma shēmu ir EUR 31 172 miljoni. 1.5. Pagaidu summas restrukturizācijai cukura nozarē[3] Pagaidu restrukturizācijas summas cukura nozarē, kā noteikts Padomes Regulas (EK) Nr. 320/2006 11. pantā, uzskata par piešķirtajiem ieņēmumiem, kas paredzēti, lai finansētu cukura nozares restrukturizāciju un citus atbalstus, kas paredzēti Cukura nozares restrukturizācijas fondā. No 2006./2007. līdz 2008./2009. tirdzniecības gadam šīs summas attiecās uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un dalībvalstis attiecīgās summas iemaksāja Fondā. Laikā, kad sagatavoja budžetu 2012. gadam, paredzēja, ka no 2011. budžeta gada uz 2012. budžeta gadu pārnesīs EUR 832,2 miljonus. 1.6. ELGF budžeta daļa kopējā ES budžetā ELGF galīgā budžeta (saistību apropriāciju) daļa kopējā ES budžetā laika posmā no 2006. līdz 2012. gadam parādīta 2. pielikumā. 2. KASES STĀVOKLIS UN APROPRIĀCIJU PĀRVALDĪBA 2.1. Apropriāciju pārvaldība 2.1.1. 2012. finanšu gadā pieejamās apropriācijas EUR || Budžeta izdevumu daļa (1) || Saistību apropriācijas || Maksājumu apropriācijas || Budžeta ieņēmumu daļa (PI) (2) || Prognozes 1. Sākotnējās ELGF apropriācijas, no tām: || 43 969 637 305 || 43 875 978 049 || 1. Atbilstības pārbaude || 600 000 000 1.a Apropriācijas saskaņā ar dalītu pārvaldību || 43 540 900 000 || 43 540 900 000 || 2. Pārkāpumi || 150 000 000 1.b Apropriācijas saskaņā ar centralizētu tiešu pārvaldību (3) || 428 737 305 || 335 078 049 || 3. Papildu nodeva no piena ražotājiem || 55 000 000 2. Budžeta grozījumi Nr. 6/2012 || -65 420 000 || 17 000 000 || 4. Pagaidu summas restrukturizācijai cukura nozarē (4) || 0 3. Pārvietojumi uz ELGF/pārvietojumi no ELGF gada laikā || 71 000 || 10 614 720 || Kopējā PI prognoze || 805 000 000 4. ELGF galīgās apropriācijas, no tām: || 43 904 288 305 || 43 903 592 769 || || 4.a Apropriācijas saskaņā ar dalītu pārvaldību || 43 540 900 000 || 43 540 900 000 || || 4.b Apropriācijas saskaņā ar centralizētu tiešu pārvaldību || 363 388 305 || 362 692 769 || || (1) 2012. gada budžetā iekļautās apropriācijas pēc tam, kad ir atskaitīti paredzētie piešķirtie ieņēmumi, kas jāiekasē 2012. gadā, un ieņēmumi, kas pārnesti no 2011. uz 2012. gadu saskaņā ar Padomes Regulas (EK) Nr. 1605/2002 10. pantu. (2) PI – piešķirtie ieņēmumi, kas ir jāiekasē. Ieņēmumu summas nav norādītas ieņēmumu postenī (p.m.)[4], bet prognozētā summa ir norādīta budžeta piezīmēs. (3) 78 % no saistību apropriācijām attiecas uz veterināro un fitosanitāro pasākumu izdevumiem 17. politikas jomā "Veselība un patērētāju aizsardzība". Atlikusī daļa attiecas uz stratēģijas un koordinācijas izdevumiem 5. politikas jomā "Lauksaimniecība un lauku attīstība" (15 %) un zivsaimniecības nozares tirgu izdevumiem 11. politikas jomā "Jūrlietas un zivsaimniecība" (7 %). (4) Ar šiem ieņēmumiem nodrošina Cukura nozares restrukturizācijas fonda atbalsta maksājumu apropriācijas. Šis fonds ir beidzis pastāvēt 30.09.2012. 2.1.2. 2012. finanšu gadā pieejamo apropriāciju izpilde EUR || Saistību apropriāciju izpilde || Maksājumu apropriāciju izpilde Dalīta pārvaldība (1) || 44 495 484 915,34 || 44 495 484 915,34 Izdevumi, uz kuriem attiecas centralizēta tieša pārvaldība || 359 808 478,00 || 347 851 305,54 Kopā (ieskaitot Cukura nozares restrukturizācijas fondu) Cukura nozares restrukturizācijas fonds Kopā (neskaitot Cukura nozares restrukturizācijas fondu) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Saistību summas. Saistības un maksājumi mīnus piešķirtie ieņēmumi attiecībā uz dalītu pārvaldību: EUR 43 588 043 789,62. Faktiski izmantotā saistību apropriāciju summa 2012. finanšu gadā bija EUR 44 855 293 393,34, bet faktiski izmantotā maksājumu apropriāciju summa — EUR 44 843 336 220,88. 2.1.3. Nobalsoto apropriāciju budžeta izpilde — Komisijas izdevumi, uz kuriem attiecas centralizēta tieša pārvaldība EUR || Izdevumi, uz kuriem attiecas centralizēta tieša pārvaldība || Saistību apropriācijas || Atceltās saistības || Maksājumu apropriācijas || Pārnesumi uz 2013. gadu (2) Apropriācijas (C1) (1) || 363 388 305,00 || - || 362 692 769,11 || - Izpilde (1) || 358 622 779,47 || - || 341 045 358,37 || 16 140 424,02 Anulētās apropriācijas || 4 765 525,53 || - || 5 506 986,72 || - (1) C1 apzīmē budžeta nobalsotās apropriācijas. Šī summa ietver Budžeta grozījumus Nr. 6/2012, tostarp pārvietojumus uz/no ELGF: EUR -65 349 000,00 saistību apropriācijām un EUR 27 614 720,11 maksājumu apropriācijām. (2) Pārnesumi uz 2013. gadu attiecas tikai uz nediferencētām apropriācijām. Saistību apropriāciju apjoms, kas 2012. gada budžetā tika paredzēts izdevumiem, uz kuriem attiecas centralizēta tieša pārvaldība, bija EUR 363,4 miljoni. 2012. gadā saistības tika izpildītas EUR 358,6 miljonu apmērā. Šo apropriāciju atlikums EUR 4,8 miljonu apmērā tika anulēts. Uz izdevumiem, kas saistīti ar 17. politikas jomu “Veterinārie un fitosanitārie pasākumi”, attiecas 74,4 % no saistību apropriācijām. Pārējais attiecas uz 5. politikas jomu "Lauksaimniecība un lauku attīstība" (17,2 %) un 11. politikas jomu "Zivsaimniecība" (8,4 %). Lielākā daļa izpildīto ELGF saistību apropriāciju Komisijas izdevumiem, uz kuriem attiecas tieša pārvaldība, ir diferencētās apropriācijas. Automātiskais pārnesums uz 2013. gadu, kas attiecas tikai uz nediferencētām apropriācijām, ir EUR 16,1 miljons. 2.2. Mēneša maksājumi 2.2.1. Mēneša maksājumi dalībvalstīm saskaņā ar dalītu pārvaldību 2.2.1.1. Mēneša maksājumi, kuru pamatā ir veiktie izdevumi Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu[5] 15. pantā paredzēts, ka "Komisija mēneša maksājumus veic par izdevumiem, ko dalībvalstu akreditētie maksātāji veikuši pārskata mēnesī". Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā veikti izdevumi. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), un tie ir pieejami, pamatojoties uz dalībvalstu iesniegtajām ikmēneša deklarācijām[6]. Ikmēneša izdevumu un ieņēmumu grāmatojumus pārbauda un labo, pamatojoties uz detalizētu deklarāciju[7]. Turklāt šos maksājumus uzskatīs par galīgiem, kad Komisija būs veikusi pārbaudes saskaņā ar grāmatojumu noskaidrošanas procedūru. Dalībvalstu maksājumus, kas veikti no 2011. gada 16. oktobra līdz 2012. gada 15. oktobrim, sedz, izmantojot mēneša maksājumu sistēmu. Atlikušos maksājumus attiecībā uz ierobežotu pasākumu skaitu Komisija izdara tieši. 2012. finanšu gadā kopējā mēneša maksājumu neto summa pēc grāmatojumu noskaidrošanas atskaitīšanas un citām korekcijām bija EUR 43 588 043 789,62. 2.2.1.2. Lēmumi par mēneša maksājumiem 2012. gadā Attiecībā uz 2012. finanšu gadu Komisija pieņēma divpadsmit lēmumus par mēneša maksājumiem. Turklāt 2012. gada decembrī tika pieņemts lēmums par papildu mēneša maksājumiem, jau iepriekš piešķirtos maksājumus pielāgojot kopējiem attiecīgā gada izdevumiem. 3. ELGF 2012. GADA BUDŽETA IZPILDE 3.1. ELGF budžeta apropriāciju izlietojums 2012. gada budžeta saistību apropriācijas tika pilnībā izpildītas, un maksājumu apropriācijas tika izpildītas ar rādītāju 99,9 % pēc pārnesto piešķirto ieņēmumu vērā ņemšanas un neskaitot Cukura nozares restrukturizācijas fonda izpildi. Budžeta izpildes apjoms tādējādi bija EUR 44 745,6 miljoni. Izdevumi tika segti ar budžeta sākotnējām apropriācijām, izmantojot visu piešķirto ieņēmumu summu EUR 441,5 miljoni, kas pārnesta no 2011. gada, un daļu no piešķirtajiem ieņēmumiem, kas iekasēti 2012. gadā — EUR 408,9 miljoni no kopsummas EUR 899,6 miljoni. 5. politikas jomā "Lauksaimniecība un lauku attīstība" tirgus pasākumu izdevumi sasniedza EUR 3406 miljonus un tiešā atbalsta izdevumi — EUR 40 880 miljonus. Dažu tirgus pasākumu un tiešā atbalsta izdevumi pārsniedza nobalsotās budžeta apropriācijas, tāpēc tos daļēji sedza ar apropriāciju pārvietojumiem no citiem budžeta posteņiem un daļēji ar ELGF budžetam piešķirtajiem ieņēmumiem. Turklāt iepriekš minētajā budžeta izpildes kopsummā ir iekļauti 11. politikas jomas "Zivsaimniecības tirgus pasākumi" izdevumi EUR 30,5 miljonu apmērā, kā arī 17. politikas jomas "Veterinārie un fitosanitārie pasākumi" izdevumi EUR 268,4 miljonu apmērā. Sīkāku informāciju par budžeta izpildi pa politikas jomām skatīt 3. pielikumā. 5. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas iedalījums pa pantiem un dalībvalstīm. 4. PIEZĪMES PAR 2012. GADA ELGF BUDŽETA IZPILDI Tālāk ir sniegtas īsas piezīmes par ELGF 2012. gada budžeta apropriāciju izlietojumu, kā arī par 2012. gadā pieejamo piešķirto ieņēmumu izmantojumu, pamatojoties uz 3. pielikumā iekļauto informāciju. 4.1. 05 02. nodaļa: Intervences pasākumi lauksaimniecības tirgos 4.1.1. Ievads Kopējie maksājumi no šīs nodaļas budžeta sasniedza EUR 3406 miljonus, un tie tika finansēti no budžetā nobalsotajām apropriācijām, kuru apjoms ir EUR 3230,8 miljoni, un no piešķirtajiem ieņēmumiem EUR 177,4 miljonu apmērā, kuri tika izmantoti augļu un dārzeņu nozarē radušos izdevumu segšanai. 2012. gadā iekasēto piešķirto ieņēmumu atlikums EUR 143,4 miljonu apmērā tika pārnests 2013. gada budžetā. (NB! Sīkāka informācija par šo nozari atrodama 4.1.3. punktā.) Posteņos, kur budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām. 4.1.2. Pārtikas programmas Dalībvalstis gandrīz pilnībā īstenoja 2012. gada plānu pārtikas izplatīšanai vistrūcīgākajiem iedzīvotājiem. Turklāt dalībvalstis samaksāja administratīvo un transporta izmaksu nenomaksātos atlikumus par iepriekšējo gadu plāniem. Tas izraisīja 2012. gada budžeta apropriāciju izpildes pārsniegumu par EUR 15,1 miljonu. 4.1.3. Augļi un dārzeņi Izdevumi šajā nozarē bija EUR 1071,2 miljoni, un pārtēriņa galvenais iemesls šajā nozarē bija izdevumi, kas dalībvalstīm radušies atbalstam ražotāju grupām saistībā ar pagaidu atzīšanu tādu ražotāju grupu lielā skaita dēļ, kuras iesaistījās šajā shēmā pēc dalībvalstu paziņojuma 2011. gada janvārī, kurš veidoja pamatu 2012. gada budžeta aplēsei. Attiecībā uz darbības fondiem, kas paredzēti ražotāju organizācijām, dalībvalstu izdevumi salīdzinājumā ar 2012. gada budžeta aplēstajām vajadzībām bija mazāki, jo pirmās maksājumu daļas maksājumi par 2012. gadam apstiprinātajiem plāniem bija mazāki, nekā sākotnēji aplēsts, un tās galu galā nesamaksāja aplēsto atlikušo summu saskaņā ar E. coli pasākumiem. Visbeidzot attiecībā uz programmu "Augļi skolai" dažām dalībvalstīm 2011./12. mācību gadā radās izdevumi, kas bija mazāki nekā tām paredzētais budžeta piešķīrums, bet 2012./13. mācību gadā, kas sākās 01.08.2012., dalībvalstīm neradās nekādi izdevumi līdz 2012. budžeta gada beigām. Izdevumi būs, un tie tiks deklarēti 2013. gada budžetā. 4.1.4. Vīnkopības nozares produkti Šajā nozarē finansētie galvenie pasākumi ir vīna nozares valsts atbalsta programmas, kurās divām dalībvalstīm radās nedaudz mazāki izdevumi nekā to programmās paredzētās summas. Tomēr visas citas programmas, kas bija paredzētas saskaņā ar šo shēmu, tika pilnībā izpildītas, tādējādi kopumā tika iztērēti 98,4 % no paredzētajām 2012. gada apropriācijām. Dalībvalstu izdevumi saistībā ar vīnogulāju izaršanas shēmas, kas noslēdzās 2011. gadā, neapmaksāto atlikumu samaksu arī bija mazāki nekā budžetā prognozētā summa. 4.1.5. Piens un piena produkti Nepilnīgs izlietojums šajā nozarē ir galvenokārt dalībvalstīm radušos zemāku izmaksu dēļ sviesta privātas uzglabāšanas atbalstam, jo saskaņā ar šo shēmu tika uzglabāts mazāks sviesta apjoms, un skolu apgādei ar pienu, jo izplatītais piena apjoms bija mazāks par 2012. gada budžetā prognozēto. Tomēr jāatgādina, ka budžeta lēmējinstitūcija palielināja 2012. gada budžetu šim postenim par EUR 9 miljoniem, salīdzinot ar sākotnēji Komisijas Grozījumu vēstulē Nr. 3/2012 pieprasīto EUR 81 miljonu. 4.1.6. Liellopu un teļa gaļa 2012. gada aprīlī veiktā eksporta kompensācijas likmes samazinājuma dēļ par gaļu un dzīviem dzīvniekiem tika izlietoti par EUR 7,5 miljoniem mazāki budžeta līdzekļi par svaigu un saldētu gaļu un par EUR 1,3 miljoniem mazāki budžeta līdzekļi par dzīviem dzīvniekiem, nekā plānots šajā pantā. 4.2. 05 03. nodaļa: Tiešie atbalsti 2012. gada budžetā nobalsoto šīs nodaļas apropriāciju apjoms bija EUR 40 510,7 miljoni, savukārt tās maksājumi sasniedza aptuveni EUR 40 880 miljonus. Šis 2012. gada ELGF izdevumu līmenis bija augstāks salīdzinājumā ar 2011. gadu galvenokārt tāpēc, ka minētajā gadā turpinājās šo atbalstu pakāpeniskā ieviešana ES-12. Daļu no vienotā maksājuma shēmas bija paredzēts finansēt ar piešķirtajiem ieņēmumiem, tādējādi radot šo acīmredzamo izpildes pārsniegumu, kas tika segts ar šiem ieņēmumiem, kā paredzēts. Izdevumus, kas radās dažām citām šīs nodaļas shēmām, sedza, pārvietojot nobalsotās apropriācijas no citiem budžeta posteņiem. 4.3. 05 07. nodaļa: Lauksaimniecības izdevumu revīzija 4.3.1. 05 07 01. pants. Lauksaimniecības izdevumu kontrole Šis pants galvenokārt ietver summas, ko pārskaita ELGF budžetā no grāmatojumu noskaidrošanas atbilstības korekcijām, kā arī tās summas, kas rodas no saņēmējiem veikto maksājumu termiņu neievērošanas. Tomēr šogad Komisija izdarīja vispārējas pozitīvas korekcijas dalībvalstu kontos aptuveni EUR 28,5 miljonu apmērā, ieskaitot negatīvas korekcijas, kas tika noteiktas dalībvalstīm saskaņā ar sankcijām par maksājumu termiņu neievērošanu budžeta postenī 05 07 01 06. Budžeta lēmējinstitūcijas pieņemtais 2012. gada budžets bija EUR -200 miljoni negatīvām grāmatojumu noskaidrošanas korekcijām tai pašā budžeta postenī. Komisija slēdza šo kontu, pārvietojot nobalsotās apropriācijas EUR 228,6 miljonu apmērā no citiem budžeta posteņiem, kuros tika izlietoti mazāki budžeta līdzekļi. Attiecībā uz iepriekšējo gadu grāmatojumu atbilstības pārbaudi Komisija šā gada laikā veica pozitīvas korekcijas EUR 36,2 miljonu apmērā. 2012. gada budžetā netika iekļautas apropriācijas šādām pozitīvām korekcijām, kuras galu galā tika finansētas, pārvietojot nobalsotās apropriācijas šādā pašā apmērā no citiem budžeta posteņiem. 5. PIEŠĶIRTO IEŅĒMUMU IZPILDE 5.1. ELGF piešķirtie ieņēmumi Piešķirto ieņēmumu summa, kas faktiski tika pārnesta no 2011. uz 2012. gadu, bija EUR 441,5 miljoni, un tā tika pilnībā izmantota, lai finansētu 2012. budžeta gada izdevumus saskaņā ar Finanšu regulas 10. pantu. Ar šo summu tika segti darbības fondu, kas paredzēti ražotāju organizācijām augļu un dārzeņu nozarē, izdevumi EUR 10,8 miljonu apmērā un izdevumi saistībā ar vienotā maksājuma shēmu EUR 430,7 miljonu apmērā. Attiecībā uz piešķirtajiem ieņēmumiem, kas iekasēti 2012. gadā, 4.I pielikumā norādīts, ka šie ieņēmumi sasniedza EUR 899,6 miljonus un to avots bija: – atbilstības pārbaudes procedūras korekcijas, kas sasniedza aptuveni EUR 674,8 miljonus; – ieņēmumi no pārkāpumiem, kas sasniedza aptuveni EUR 160,7 miljonus; – piena nodevas maksājumi aptuveni EUR 64,1 miljonu apmērā. Piešķirto ieņēmumu 2012. gadā iekasētā daļa EUR 408,9 miljonu apmērā tika izmantota šā gada laikā. Summa aptuveni EUR 166,5 miljonu apmērā tika izlietota, lai segtu šajā gadā radušos izdevumus darbības fondiem, kas paredzēti ražotāju organizācijām augļu un dārzeņu nozarē, bet atlikums EUR 242,4 miljoni tika izlietots, lai segtu šajā gadā radušos izdevumus tiešajiem atbalstiem. 2012. gadā iekasēto piešķirto ieņēmumu atlikums EUR 490,7 miljonu apmērā tika automātiski pārnests 2013. gada budžetā, lai finansētu minētā gada budžeta vajadzības. Sīkāku informāciju sk. 4.I un 4.II pielikumā. 5.2. Piešķirtie ieņēmumi attiecībā uz pagaidu summām restrukturizācijai cukura nozarē Atbilstīgi tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tomēr 2012. gadā tika deklarēti EUR 7,8 miljoni par pārkāpumiem. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir iepriekš minētā summa, kurai pieskaitīti no 2011. gada pārnestie EUR 856,8 miljoni – lielāka summa nekā 2012. gada budžetā paredzētie EUR 832,2 miljoni (tāpēc ka 2011. gadā veiktie dalībvalstu maksājumi bija mazāki, nekā tika gaidīts). Pēc tam, kad dalībvalstīm tika atmaksāta neto summa EUR 109,7 miljonu apmērā par atbalstu Cukura nozares restrukturizācijas fondam (sk. tālāk 6.3. punktu), pēc Cukura nozares restrukturizācijas fonda darbības beigām 2012. gada 30. septembrī joprojām palika pieejams atlikums aptuveni EUR 754,9 miljonu apmērā. Saskaņā ar Regulas (EK) Nr. 320/2006 1. panta 3. punktu šī summa tika piešķirta ELGF. Sīkāku informāciju sk. 4.I un 4.II pielikumā. 5.3. Cukura nozares restrukturizācijas fonds Dalībvalstīm par atbalsta maksājumiem restrukturizētajai cukura rūpniecībai, diversifikācijai vai cukura rafinēšanai tika atmaksāta neto summa EUR 109,7 miljonu apmērā. Šo atbalstu dalībvalstīm atmaksāja no piešķirtās ieņēmumu summas, kas minēta iepriekš 5.2. punktā. Sīkāku informāciju skatīt 3. pielikumā. 6. SADALĪJUMS PA IZDEVUMU VEIDIEM ELGF izdevumu kopsumma ir EUR 44 745,6 miljoni (neskaitot Cukura nozares restrukturizācijas fondu). Turpmāk šie izdevumi raksturoti, iedalot tos pa galvenajām ziņojumu sniegšanas kategorijām, kā arī norādot procentuālo īpatsvaru, ko tie veido kopējos ELGF 2012. gada izdevumos. Uzglabāšana Uzglabāšanas izdevumi sasniedza EUR 17,4 miljonus. Šo summu galvenokārt veido izdevumi, kas ir radušies saistībā ar sviesta un olīveļļas privātu uzglabāšanu. Eksporta kompensācijas Eksporta kompensācijās tika iztērēti EUR 146,7 miljoni, t. i., 0,3 % no gada kopējiem izdevumiem; šie izdevumi attiecās galvenokārt uz liellopu gaļu, mājputniem, cūkgaļu, olām un I pielikumā neiekļautajiem produktiem. Citi tirgus pasākumi Papildus uzglabāšanas izdevumiem un eksporta kompensācijām citu tirgus pasākumu izdevumi sasniedza EUR 3344,5 miljonus, t. i., 7,5 % no gada kopējiem izdevumiem. Šajā kategorijā ir iekļauti izdevumi, kuri galvenokārt attiecas uz labību, pārtikas programmām, olīveļļu, augļiem un dārzeņiem, vīnu, POSEI un kaltētu lopbarību, pienu un piena produktiem, liellopu un teļa gaļu un cūkgaļu. Šajos izdevumos iekļautas arī citas nelielas summas un korekcijas, kas izdarītas pēc grāmatojumu noskaidrošanas. Tiešie maksājumi Tiešo maksājumu izdevumi sasniedza EUR 40 880 miljonus, t. i., 91,4 % no gada kopējiem izdevumiem. Centralizēti pārvaldīti tiešie izdevumi Šos izdevumus, kuru apjoms sasniedza EUR 359,8 miljonus, t. i., 0,8 % no kopējiem izdevumiem, Komisija apmaksāja tieši, un tie galvenokārt attiecās uz veterināriem un fitosanitāriem pasākumiem, kā arī uz lauku saimniecību grāmatvedības pārbaudēm, lauku saimniecību struktūras pārskatiem, informāciju par KLP utt. Lauku attīstība bijušajā ELVGF Garantiju nodaļā Šīm programmām vairs nevar noteikt saistību apropriācijas. Tagad dalībvalstis slēdz šīs programmas un atgūst nepamatoti izmaksātās summas. Galīgā neto atgūtā summa saskaņā ar šo pantu ir EUR 2,8 miljoni. Šā iedalījuma pa izdevumu veidiem pārmaiņas laika posmā no 2007. līdz 2012. gadam ir parādītas 6. pielikumā. [1] Šī procedūra ir aprakstīta 1. pielikumā. [2] Šīs summas neiekļauj budžeta ieņēmumu pozīcijās (670. pants par ELGF piešķirtajiem ieņēmumiem), bet tās tiek norādītas budžeta piezīmēs par šo pantu. [3] Šīs summas neiekļauj budžeta ieņēmumu pozīcijās (680. pants par pagaidu summām restrukturizācijai cukura nozarē), bet tās tiek norādītas budžeta piezīmēs par šo pantu. [4] p.m. – pour mémoire (atgādinājumam). [5] OV L 209, 11.8.2005., 1. lpp. [6] Šīs ikmēneša izdevumu deklarācijas dalībvalstis nosūta N+1 mēneša 10. datumā. [7] Dalībvalstis (izmantojot 104. tabulu) reizi mēnesī nosūta detalizētās deklarācijas mēneša N+1 20. datumā.